La diputada provincial participa en la lectura del Manifest Contra la Violència de Gènere a Paterna
29/10/2015

# La diputada provincial participa en la lectura del Manifest Contra la Violència de Gènere a Paterna

[![Moment de la concentració convocada a les portes de l'Ajuntament on s'han guardat 5 minuts de silenci pels últims assassinats de dones](/images/noticias/2015/10/concentracion-mujeres.jpg)](/images/noticias/2015/10/concentracion-mujeres.jpg)

29.10.2015

L’alcalde de Paterna, Juan Antonio Sagredo assisteix a la concentració convocada a les portes de l’Ajuntament on s’han guardat 5 minuts de silenci pels últims assassinats de dones

La diputada d’Igualtat de la Diputació provincial de València, Isabel García, ha participat hui de la lectura del Manifest Contra la Violència de Gènere a Paterna que tots els últims dijous de mes reuneix davant de les portes de l’Ajuntament a desenes d’hòmens i dones per a protestar contra la violència masclista.

Un acte en què també ha estat present l’alcalde de Paterna, Juan Antonio Sagredo, la regidora d’Igualtat, Paqui Periche, a més de nombrosos portaveus i regidors de tots els partits polítics de la localitat per a assistir a la lectura del manifest, titulat ‘Davant dels maltractaments, tolerància zero’, en què s’ha condemnat la violència de gènere que s’ha emportat per davant la vida de 7 dones només en este passat mes d’octubre.

L’alcalde de Paterna ha subratllat que “tant l’Ajuntament de Paterna com el Consell de la Dona han adoptat un paper actiu per a fomentar les mesures que es necessiten per a ajudar les víctimes i trobar una solució definitiva a este greu problema”.

Amb motiu de la marxa ‘Contra les violències masclistes’, que tindrà lloc el dijous 7 de novembre a Madrid, la Diputació de València ha noliejat autobusos per a facilitar la participació de tots els ciutadans que desitgen assistir a la marxa. Una informació que està ja publicada en la pàgina web oficial de l’Ajuntament de Paterna.